wickkiey/tamil-wikipedia-chunked huggingface dataset:
# இரணியல் தொடருந்து நிலையம்

## கடந்து செல்லும் தொடருந்துகள்

### பயணிகள் இரயில்கள்

:* 372 நாகர்கோவில் திருவனந்தபுரம் தொடருந்து 07:15
| |குருவாயூர் விரைவு
| |சென்னை
| |குருவாயூர்
| |தினசரி
| |திருவனந்தபுரம், ஆலப்புழா, எர்ணாகுளம்
|-
| |16128
| |குருவாயூர் விரைவு
| |குருவாயூர்
| |சென்னை
| |தினசரி
| |நாகர்கோவில், மதுரை, திருச்சி
|-
| |16723
| |அனந்தபுரி விரைவு
| |சென்னை
| |திருவனந்தபுரம்
| |தினசரி
| |குழித்துறை, நெய்யாற்றன்கரை
|-
| |16382
| |ஜெயந்தி ஜனத்தா விரைவு
| |கன்னியாகுமரி
| |மும்பை
| |தினசரி
| |திருவனந்தபுரம், எர்ணாகுளம், புனே
|-
| |16525
| |ஐலேண்ட் விரைவு
| |கன்னியாகுமரி
| |பெங்களூர்
| |தினசரி
| |திருவனந்தபுரம், எர்ணாகுளம், கோயம்புத்தூர்
|-
| |56701
| |மதுரை பயணிகள் விரைவு
| |கொல்லம்
| |மதுரை
| |தினசரி
| |நாகர்கோவில், திருநெல்வேலி
|-
| |56700
- வேளாங்கன்னிக்கு - கொல்லத்திலிருந்து தனிசரி இரவு இரயில் இரணியல் வழியாக விடுவது.
- கன்னியாகுமரியிலிருந்து - கோவா வரை இரணியல் வழியாக தினசரி இரயில் விடுவது.
- கொச்சு வேளியிலிருந்து - பெங்களூரு வரை தமிழ்நாடு வழியாக புதிய இரயில் விடுவது.
# இரணியல் தொடருந்து நிலையம்

## எதிர்கால திட்டங்கள்

- இரண்டு நடைமேடைகள் இருப்பதை மூன்று நடைமேடைகளாக மாற்றுவது.
- தற்போதுள்ள கைகாட்டி மர இயந்திர சமிக்ஞைகளுக்குப் பதிலாக வண்ண ஒளி சமிக்ஞைகளை மாற்றுதல்.
- கணிணி மயமாக்கப்பட்ட அறிவிப்பு இயந்திரம் நிறுவுவது.
- பயணிகள் நடை மேடையைக் கட்டுவது.
# இரணியல் தொடருந்து நிலையம்

## கன்னியாகுமரி மாவட்ட இரயில் நிலையங்கள்

| இரயில் நுலையத்தின் பெயர் | நிலையக் குறியீடு |  |
| --- | --- | --- |
| நாகர்கோவில் சந்திப்பு | THX | } |
# 1998 கலகெதர மடிகே கலவரம்

**1998 கலகெதர மடிகே கலவரம்** என்பது 1998 ஆம் ஆண்டு இலங்கை, கண்டி மாவட்டத்தைச் சேர்ந்த கலகெதர மடிகேயில் முஸ்லிம், சிங்கள மக்களுக்கிடையே ஏற்பட்ட கலவரம் ஆகும். இக்கலவரம் மார்ச்சு 23, 1998ல் ஆரம்பமானது.
# 1998 கலகெதர மடிகே கலவரம்

## வரலாற்றுப் பின்னணி

கலகெதர வரலாற்று முக்கியத்துவம் பெற்ற ஒரு இடமாகும். இதன் நடுப் பகுதியில் கலகெதர மடிகே அமைந்துள்ளது. கலகெதர மடிகேயில் சுமார் 750 முஸ்லிம், சிங்களக் குடும்பங்கள் வாழ்கின்றனர். இங்கு வாழும் முஸ்லிம்கள் பெருமளவு வியாபாரத்தில் ஈடுபாடு கொண்டவர்கள். அண்மைக்காலமாக அரசாங்க சேவையிலுமகிவர்கள் ஆர்வம் காட்டி வருகின்றனர். கலகெதர பிரதேசத்தின் வரலாற்றுப் பின்னணியை நோக்கும்போது அது சுமார் 500 வருடங்களுக்கு முன் உருவான பூர்வீக கிராமமாக உள்ளது. கண்டி அரசன் முஸ்லிம்களின் வியாபார முயற்சிக்கும், நல்லுறவுக்கும் வாய்ப்பளிக்கும் முகமாக மடிகேயை முஸ்லிம்களுக்குப் பரிசாக வழங்கியது என வரலாற்று சான்றுகள் குறிப்பிடுகின்றன.
# 1998 கலகெதர மடிகே கலவரம்

## கலவரத்துக்கான காரணம்

கலகெதர மடிகேயைச் சேர்ந்த முஸ்லிம் வாலிபர் ஒருவர் புதிதாக முச்சக்கரவண்டி ஒன்றை வாங்கித் தமது முச்சக்கரவண்டி தொழிலை ஆரம்பித்தார். ஆனால், அவர் அதை அவ்வூரில் உள்ள முச்சக்கரவண்டி சங்கத்தில் ரூபா. 5000 அங்கத்துவப் பணம் செலுத்திப் பதிவுசெய்து கொள்ளவில்லை. அவருக்கு முச்சக்கரவண்டியை நிறுத்துவதற்கான இடமும் சேவையில் ஈடுபடும் அனுமதியும் சிங்கள இளைஞர்களால் மறுக்கப்பட்டது. இதனால் குறிப்பிட்ட முஸ்லிம் நபருக்கும் சிங்கள வாலிபருக்குமிடையே கைகலப்பு ஏற்பட்டது. இதைத் தொடர்ந்து முஸ்லிம் வாலிபர்களுக்கும், சிங்கள வாலிபர்களுக்கும் இடையே சண்டை மூண்டதுடன் கலகெதர மடிகே முழுவதும் பரவ ஆரம்பித்தது.
# 1998 கலகெதர மடிகே கலவரம்

## கலவரத்தின் போக்கு

இக்கலவரம் சுமார் 3 நாட்களுக்கு நீடித்ததுடன், இப்பிரச்சினையில் சம்பந்தப்பட்ட சிங்கள இளைஞர்கள் முஸ்லிம்களின் வியாபார நிலையங்களைத் தாக்கினர். இன்னொரு புறம் சிங்கள மக்கள் முஸ்லிம்களிடம் பொருட்கள் வாங்கக் கூடாதென்றும் பிரச்சாரம் செய்யப்பட்டது. சிங்கள மக்கள் சிங்களவர்களின் வியாபார நிலையங்களுக்கே செல்லுமாறு தூண்டப்பட்டனர். முஸ்லிம்களின் கருத்துப்படி அநேகமாக இப்பிரச்சினைகளில் ஈடுபட்ட சிங்கள இளைஞர்களில் பலர் இங்கு பிறந்தவர்கள் அல்ல. இவர்கள் வெளியிலிருந்து இங்கு வந்த அண்மைக்காலங்களில் குடியேறியவர்கள். பிரதான வீதியில் இருந்த முஸ்லிம் கடைகள் அனைத்தும் தொடர்ந்து ஒரு மாதம் முற்றாக மூடப்பட்டிருந்தன. அத்துடன் அங்குள்ள முஸ்லிம் வியாபாரிகள் சுமார் 6 மாத காலம் வியாபாரம் செய்ய முடியாதிருந்தனர்.
# 1998 கலகெதர மடிகே கலவரம்

## 1988இலும்

இதேபோன்று ஒரு பிரச்சினை 10 வருடங்களுக்கு முன்னரும் அதாவது 1988இலும் ஏற்பட்டுள்ளது. கலகெதரயில் சிங்களப் பெருநாள் விளையாட்டுப் போட்டியில் ஏற்பட்ட சிறு தகராறில் சிங்கள இளைஞர் ஒருவைரை முஸ்லிம் ஒருவர் அடித்ததிலிருந்து இது ஆரம்பாகியது. அப்போது ஏற்படவிருந்த கலவரத்தை சட்டமன்ற உறுப்பினர் பொலிஸ் உதவியுடன் தடுத்துநிறுத்தினார்.
# 1998 கலகெதர மடிகே கலவரம்

## அழிவுகள்

1998ம் ஆண்டு கலவரத்தின்போது 5 நாட்கள் ஊரடங்குச் சட்டம் அமுலிலிருந்தபோதிலும் கூட, முஸ்லிம்களின் சொத்துகளுக்கு அதிக சேதம் ஏற்பட்டன. பிரதான வீதியில் முஸ்லிம்களுக்குச் சொந்தமான 6 கடைகள் முற்றாகத் தாக்கப்பட்டன. 2 வீடுகளும் சேதமாக்கப்பட்டன. இதில் ஒரு வீடு முற்றாகச் சேதமடைந்தது. மற்றைய வீடுகளின் கதவுகள், யன்னல்கள் உடைக்கப்பட்டன. இதைவிட, இங்கு ரூபா 30 இலட்சம் பெறுமதியான மர ஆலை, ரூபா 15 இலட்சம் பெறுமதியான ஒரு லொறி, ரூபா 5 இலட்சம் பெறுமதியான ஒரு கம்பு மர ஆலை 5 வேன்கள் ஒரு பெரிய கோழிப்பண்ணை என்பன பாரிய சேதங்களுக்குள்ளாக்கப்பட்டன. இச்சேதங்களில் அநேகமானவை கொலஜ் ரோட் பகுதியில் உள்ள முஸ்லிம்களின் சொத்துக்களுக்கே ஏற்பட்டன.
# சான் டியேகோ (சிலி)

**சான்ட்டியேகோ ** (Santiago) அல்லது **சிலியின் சான்ட்டியேகோ (Santiago de Chile)**, சிலியின் தலைநகரமும் நாட்டின் மிகப்பெரும் நகரமும் ஆகும். பல அடுத்தடுத்த நகராட்சிகள் ஒன்றிணைந்து **சான்ட்டியேகோ பெருநகரம்**(Greater Santiago) என்றழைக்கப்படுகிறது. நாட்டின் மையப் பள்ளத்தாக்கில் கடல்மட்டத்திலிருந்து உயரத்தில் அமைந்துள்ளது. இது தலைநகராக இருந்தபோதும் நாட்டின் சட்டமன்றங்கள் இங்கிருந்து மேற்கில் ஒருமணி நேரப் பயணத்தில் உள்ள கடற்கரை நகரான வால்பரைசோவில் கூடுகின்றன.  
சிலியின் தொடர்ந்த பொருளியல் வளர்ச்சி சான்ட்டியேகோவை புறநகர் வளர்ச்சி, பல பல்பொருள்கடை வளாகங்கள், வியத்தகு உயர்ந்த கட்டிடங்கள் என இலத்தீன் அமெரிக்காவின் மிகுந்த நவீன மாநகரமாக மாற்றியுள்ளது. வளர்ந்துவரும் பாதாள தொடருந்து வலையமைப்பான சான்ட்டியேகோ மெட்ரோவுடன் நவீன பேருந்துச் சேவைகளையும் சுங்கத்துடன் கூடிய சுற்றுச்சாலைகள், உள்நகர நெடுஞ்சாலைகள் என மிகத்தற்காலிக போக்குவரத்தைக் கொண்டுள்ளது.  
சான்ட்டியேகோ பல பன்னாட்டு நிறுவனங்களின் வலயத் தலைநகராகவும் நிதி நிறுவனங்களின் மையமாகவும் விளங்குகிறது. இங்கு பல்வேறுபட்ட பன்னாட்டுப் பண்பாடு தழைத்துள்ளது.
# சான் டியேகோ (சிலி)

## காலநிலை

<>  
</>
# விக்கிப்பீடியா:பங்களிப்பாளர் அறிமுகம்/சிவகோசரன்

**மு.சிவகோசரன்**, யாழ்ப்பாணத்திலுள்ள உடுவிலைச் சேர்ந்த ஒரு மென்பொருள் பொறியாளர். பேராதனைப் பல்கலைக்கழக பொறியியல் பட்டதாரியான இவர் விக்கிப்பீடியா பராமரிப்பு வேலைகளில் ஈடுபட்டு வருகிறார். வேண்டிய பகுப்புகள் மற்றும் வார்ப்புருக்களை அமைத்தல், கட்டுரைகளில் உள்ள இணைப்புகளை ஆராய்ந்து சீர்செய்தல், புதிய கட்டுரைகளை உருவாக்குதல் போன்றவை இவரது குறிப்பிடத்தக்க பணிகள். இந்து சமயம், துடுப்பாட்டம் மற்றும் புவியியல்/நாடுகள் தொடர்பான கட்டுரைகள் மற்றும் பட்டியல்களைச் சீர்செய்வதில் ஆர்வமுடையவர். யெரெவான், உடுவில் மீனாட்சி சுந்தரேசுவரர் திருக்கோவில், 2011 துடுப்பாட்ட உலகக்கிண்ணம் உட்பட 40க்கு மேற்பட்ட கட்டுரைகளைத் தொடங்கியுள்ளார்.
# 2011 செண்டாய் நிலநடுக்கமும் ஆழிப்பேரலையும்

**2011 செண்டாய் நிலநடுக்கமும் ஆழிப்பேரலையும்** (சப்பானியம்: 東北地方太平洋沖地震 ; ஒலிப்பு: *டோஹுக்கு ச்சிஹோ தைஹெயோ-ஒகி ஜிஷின்* - டோஹுக்கு மண்டல பசிபிக் பெருங்கடல் கரையோர நிலநடுக்கம்) ஆனது சப்பானின் பசிபிக் கடற்கரைப் பகுதியில் ஏற்பட்ட ஓர் 8.9 – 9 என்ற அளவிலான எண்மதிப்பு கொண்ட நிலநடுக்கமாகும். சப்பானிய சீர் நேரம் 14:46 (05:46 ஒ. ச. நே) மணிக்கு வெள்ளிக்கிழமை, மார்ச்சு 11,2011 அன்று ஏற்பட்ட இந்த புவியதிர்வு 10 மீட்டர் (33 அடி) அளவிலான ஆழிப்பேரலைகளைத் தோற்றுவித்தது. இது சப்பான் வானிலை அமைப்பின் நிலநடுக்க அளவுகோலில் 7ஆகப் பதிவானது. மேலும் சப்பான் வானிலை அமைப்பின் ஆழிப்பேரலை எச்சரிக்கையில் 8.8 என்று குறிக்கப்பட்டிருந்தது. நிலநடுக்க மையமானது ஒசிகா தீபகற்பத்தின் கிழக்குக் கடற்கரையிலிருந்து தொலைவில் நடுக்க மையம் ஆழத்தில் இருந்தது.  
இதனால் ஏற்பட்ட ஆழிப்பேரலையானது சப்பானின் பசிபிக் கடற்கரை முழுவதையும் மேலும் 20&nbsp;நாடுகளையும் பாதிப்பிற்குள்ளாக்கியது. இதில் வட அமெரிக்காவின் பசிபிக் கடற்கரையும் தென் அமெரிக்காவின் பசிபிக் கடற்கரையும் அடங்கும்.  
சப்பான் தேசிய காவல்துறை ஆனது 2,722 பேர் உயிரிழந்துள்ளனர் என்று அதிகாரப்பூர்வமாக அறிவித்துள்ளது. நிலநடுக்கமும் அதை அடுத்து நிகழ்ந்த ஆழிப்பேரலையும் சப்பானில் பலத்த சேதங்களை ஏற்படுத்தியுள்ளது; சாலைகள்,இருப்புப் பாதைகள் முற்றிலும் சிதைந்ததுடன் பல இடங்களில் தீ விபத்தும் ஏற்பட்டுள்ளது. ஓர் அணையும் உடைந்துள்ளது. வடக்கு சப்பானில் உள்ள 4.4 மில்லியன் வீடுகளுக்கு மின்சாரம் இன்றியும் 1.4 மில்லியன் வீடுகளுக்கு குடிநீர் இன்றியும் போயிற்று. பல மின்னாக்கிகள் இயக்கத்திலிருந்து நிறுத்தப்பட்டன. மூன்று அணுஉலைகள் பகுதியாக உருகின. இதனால் கதிரியக்க அபாயம் பெருகி பாதிக்கப்பட்ட பகுதியில் உள்ளோர் இடம் பெயர்க்கப்பட்டதுடன் அவசரநிலை அறிவிப்பும் வெளியிடப்பட்டது. பாதிக்கப்பட்ட மூன்று அணுஉலைகளிலும் வேதிப்பொருள் வெடிப்புகள் நிகழ்ந்து அவற்றின் கட்டிடங்களுக்கு பெரும் சேதம் ஏற்பட்டுள்ளது. உள்ளே அணுக்கரு அடங்கிய கலன்களின் பாதுகாப்பும் குறைந்து கதிரியக்கப் பொருள்கள் வெளிவரத் தொடங்கின. புகுசிமா I அணுஉலையின் 20 கி.மீ சுற்றிலுள்ள மக்களும் ஃபுகுசிமா II அணுஉலையின் 10 கி.மீ சுற்றிலுள்ள மக்களும் இடம் பெயர்க்கப்பட்டனர்.  
இந்த இயற்கைப் பேரழவினால் ஏற்பட்ட இழப்பு $ 14.5 பில்லியன் முதல் $ 34.6 பில்லியனாக இருக்கலாம் என காப்பீட்டாளர்கள் கருதுகின்றனர். கிரெடிட் சுவிசின் சப்பானிய முதன்மை பொருளியலாளர் இரோமிசி சிரகாவா தனது வாடிக்கையாளர்களுக்கு அனுப்பியுள்ள குறிப்பொன்றில் மதிப்பிடப்படும் பொருளாதார சேதம் ஏறத்தாழ $171–183 பில்லியன்கள் என்று கூறியுள்ளார். சப்பான் வங்கி (The Bank of Japan) மொத்தமாக ¥15&nbsp;டிரில்லியன் ($183&nbsp;பில்லியன்) பணத்தை பங்குசந்தை சரிவுகளிலிருந்து காப்பதற்காக 14 மார்ச்சு 2011 அன்று வங்கியமைப்பில் விட்டுள்ளது சப்பானிய பிரதமர் நவோடோ கான் "கடந்த 65 ஆண்டுகளாக இரண்டாம் உலகப்போருக்குப் பின்னர் சப்பான் சந்தித்துள்ள மிகக்கடுமையான மற்றும் கடினமான மிகப்பெரும் இடர் இதுவே" எனக் கூறியுள்ளார். இந்த நிலநடுக்கத்தினால் ஒன்சூ தீவு 2.4மீ கிழக்கில் நகர்ந்துள்ளதாகவும் புவியின் அச்சு சுமார் 10 செ.மீ நகர்ந்துள்ளதாகவும் மதிப்பிடப்படுகிறது.
# 2011 செண்டாய் நிலநடுக்கமும் ஆழிப்பேரலையும்

## ஆழிப்பேரலை

இது சப்பான் வரலாற்றில் மிகப்பெரிய நிலநடுக்கமும்
ஜப்பானில் பதிவுகள் ஆரம்பித்த காலத்திலிருந்து இதுவரை இல்லாத மிகக் கடுமையான பூகம்பம் ஒன்று ஏற்பட்டுள்ளதை அடுத்து ஜப்பானின் வட கிழக்கு கரையோரப் பகுதியை பல மீட்டர்கள் உயரமுடைய ஆழிப்பேரலைகள் தாக்கியுள்ளன.
# இராமானுஜம் வரதராஜப் பெருமாள்

**இராமானுஜம் வரதராஜ பெருமாள்** *(Ramanujam Varatharaja Perumal)* நன்கறியப்பட்ட விண்வெளிப்பயண அறிவியலாளர் ஆவார். இந்திய விண்வெளி ஆராய்ச்சி நிறுவனத்தின் (ISRO) இயக்குநராய் இவர் இருந்தார்.  
2002-ஆம் ஆண்டு இவருக்கு இந்திய நடுவண் அரசால் பத்ம பூசன் விருது வழங்கப்பட்டது.
# இராமானுஜம் வரதராஜப் பெருமாள்

## வெளியிணைப்பு

-
# ஆடு புலி (திரைப்படம்)

**ஆடு புலி** (Aadu Puli) 2011 ஆம் ஆண்டு பிப்ரவரி மாதம் 18 ஆம் தேதியன்று வெளிவந்த தமிழ்த் திரைப்படமாகும். இத்திரைப்படத்தை புதிய இயக்குநர் விஜய் பிரகாசு எழுதி இயக்கினார்.
# ஆடு புலி (திரைப்படம்)

## கதைச்சுருக்கம்

ஆதிக்கு பூர்ணா மீது காதல். அந்த காதலுக்கு பூர்ணாவும் பச்சைக் கொடி காட்ட ஆதியின் குடும்பமும் பச்சைக் கொடி காட்டுகிறது. ஆனால் இவர்களது காதலுக்கு எதிர்பாராத இடத்தில் இருந்து எதிர்ப்பு வருகிறது.
# பூர்ணா

**பூர்ணா** (பிறப்பு:அக்டோபர் 26, 1985) கேரள மாநிலத்தைச் சேர்ந்த ஒரு இந்திய திரைப்பட நடிகை ஆவார். முனியாண்டி விலங்கியல் மூன்றாம் ஆண்டு, கந்தகோட்டை, துரோகி, ஆடு புலி,தலைவி போன்ற தமிழ்த் திரைப்படங்களில் நடித்துள்ளார். மேலும் மலையாளம் மற்றும் தெலுங்கு மொழித் திரைப்படங்களிலும் நடித்துள்ளார்.
# பூர்ணா

## ஆரம்ப கால வாழ்க்கை

இவர் கேரளா<nowiki/>வின் கண்ணூரில் 23 மே 1989 அன்று உள்ளூர் மீனவர் தொழிலாளி மற்றும் இல்லத்தரசிக்கு ஐந்து குழந்தைகளில் இளையவராகப் பிறந்தார். கண்ணூரில் உள்ள உர்சுலின் சீனியர் செகண்டரி பள்ளியிலும், கண்ணூரில் உள்ள செயின்ட் தெரசாவின் ஆங்கிலோ இந்தியன் மேல்நிலைப் பள்ளியிலும் பள்ளிப் படிப்பை மேற்கொண்டார். அவர் கடிதத்தின் மூலம் ஆங்கிலத்தில் தனது இளங்கலை பட்டப்படிப்பை முடித்தார். இவர் கேரளா<nowiki/>வின் கொச்சியில் வசிக்கிறார். அவர் மேடை நிகழ்ச்சிகளில் நடனக் கலைஞர். ஜான் பிரிட்டாஸுடனான ஒரு நேர்காணலில் மலையாளத் திரைப்படங்களில் தனது காட்பாதர் தனது தொழில் வாழ்க்கையின் ஆரம்பக் கட்டத்தில் மோகன்லால் என்று குறிப்பிட்டார்.
# பூர்ணா

## தொழில்

2010 களின் நடுப்பகுதியில், பூர்ணா தொடர்ச்சியான படங்களில் தோன்றினார், அங்கு அவர் ஒரு பேயை சித்தரித்தார், தி இந்து அவரை "தெலுங்கு படங்களின் பேய் ராணி" என்று முத்திரை குத்தியது. அவனு (2012) மற்றும் அதன் தொடர்ச்சியான அவுனு 2 (2015) ஆகிய படங்களில் அவர் பாராட்டுகளைப் பெற்றார், இது திரைப்படத் தயாரிப்பாளர்கள் அவரை திகில் படங்களில் நடிக்க வைக்க வழிவகுத்தது. ராஜூ காரி காதி (2015) இல் பேயாக நடித்ததற்காக மேலும் பல பாராட்டுக்களைப் பெறுவதற்கு முன்பு அவர் இதே போன்ற பல ஸ்கிரிப்ட்களை நிராகரித்தார், இது பாக்ஸ் ஆபிஸில் ஆச்சரியமான வெற்றியைப் பெற்றது. கொடிவீரன் (2017) திரைப்படத்தில் தனது கதாபாத்திரத்திற்காக அவர் தலையை காயப்படுத்தினார், ஆனால் திரைப்படம் பார்வையாளர்களிடமிருந்து நல்ல வரவேற்பைப் பெறவில்லை.
# பூர்ணா

## நடித்த திரைப்படங்கள்

முனியாண்டி விலங்கியல், கொடைக்கானல், பகடை, துரோகி, ஆடு புலி, வேலூர் மாவட்டம், வித்தகன், ஜன்னல் ஓரம், தகராறு, சகலகலா வல்லவன், மணல் கயிறு 2, கொடிவீரன், சவரகத்தி, எவனுக்கு எங்கேயோ, மச்சம் இருக்கு, அடங்கா மறு, காப்பான், லாக் அப் போன்ற தமிழ் படங்களில் நடித்துள்ளார். 2021ல் வெளிவந்த தலைவி படத்தில் இவர் வி.கே.சசிகலாவாக நடித்துள்ளார்.
# ரா. கி. ரங்கராஜன்

**இரா. கி. ரங்கராஜன்** (அக்டோபர், 5, 1927 - ஆகத்து 18, 2012) என்னும் **இராயம்பேட்டை கிருஷ்ணமாச்சாரி ரங்கராஜன்** ஒரு தமிழக எழுத்தாளரும் இதழாளரும் ஆவார். வரலாற்றுப் புதினங்கள், குற்றக் கதைகள், கட்டுரைகள், வேடிக்கை நாடகங்கள், மொழிபெயர்ப்புகள், குறும்புக் கதைகள், நையாண்டிக் கவிதைகள் எனப் பல பாணிகளில் இவர் எழுதியுள்ளார்.
# ரா. கி. ரங்கராஜன்

## பிறப்பு

ரங்கராஜன் 5-10-1927-இல் கும்பகோணத்தில் ரெட்டியார்குள வடகரையில் 21ஆம் எண் வீட்டில் பிறந்தார். இவரது தந்தை, மகாமகோபாத்தியாய ஆர். வி. கிருஷ்ணமாச்சாரியார் ஒரு சமசுகிருதப் பண்டிதர். இவரது அண்ணன் ரா. கி. பார்த்தசாரதியும் (ஆர். கே. பார்த்தசாரதி) சமசுகிருதப்பண்டிதரே. இவரது சொந்த ஊர் கும்பகோணத்தை அடுத்த இராயம்பேட்டை ஆகும்.
# ரா. கி. ரங்கராஜன்

## பயிற்றுநர்

இளம் எழுத்தாளர்களுக்குக் கதைஎழுதும் நுணுக்கங்களைக் கற்றுத்தரும் *எப்படிக் கதை எழுதுவது?* என்ற வகுப்பினையும் தான் ஒருவராகவே நடத்தி வந்தார்.
# ரா. கி. ரங்கராஜன்

## ரா.கி.ர வின் படைப்புகள்

1. அங்குமிங்குமெங்கும்
1. அடிகளார் ஓர் உறவுப் பாலம்
1. அடிமையின் காதல் (வரலாற்றுப்புதினம்)
1. அட்வென்சர் ஹாஸ்ப நாடகங்கள்
1. அபாய நோயாளி
1. அழைப்பிதழ்
1. அவன் (தன்வரலாறு)
1. ஆவி ராஜ்ஜியம்
1. இது சத்தியம்
1. இருபத்திமூன்றாம் படி
1. இன்னொருத்தி
1. உலகம் இப்படித்தான்
1. உள்ளேன் அம்மா
1. ஊஞ்சல்
1. எங்கிருந்து வருகுதுவோ?
1. எடிட்டர் எஸ்.ஏ.பி. (புனிதன், ஜ.ர.சுந்தரேசன் ஆகியோருடன் இணைந்து எழுதியது)
1. எப்படிக் கதை எழுதுவது?
1. என்னைத்தவிர...
1. ஒரே ஒரு வழி
1. ஒரே வழி
1. ஒரு தற்கொலை நடக்கப் போகிறது
1. ஒரு தாய் ஒரு மகள்
1. ஒளிவதற்கு இடமில்லை (1,2)
1. கன்னா பின்னா கதைகள்
1. காதல் கதைகள்
1. குடும்பக் கதைகள்
1. குழந்தைக்காக
1. கேட்டதும் கிடைத்ததும்
1. கையில்லாத பொம்மை
1. கோஸ்ட்
1. க்ரைம்
1. சர்வாதிகாரி கவாகா
1. சின்னக் கமலா
1. சும்மா இருக்காதா பேனா?
1. ட்விஸ்ட் கதைகள்
1. தர்மங்கள் சிரிக்கின்றன
1. திக்-திக் கதைகள்
1. திறக்கக் கூடாத கதவு
1. தூரன் என்ற களஞ்சியம்
1. நகைச்சுவைத் தோரணங்கள்
1. நாலு திசையிலும் சந்தோஷம்
1. நாலு மூலை
1. நான் ஏன்? (நக்கீரன் தொடர்)
1. நான் கிருஷ்ண தேவராயன் - 1 (வரலாற்றுப்புதினம்)
1. நான் கிருஷ்ண தேவராயன் - 2 வரலாற்றுப்புதினம்)
1. நீங்களும் முதல்வராகலாம் (நக்கீரன் தொடர்)
1. படகு வீடு
1. பந்தயம் ஒரு விரல்
1. பல்லக்கு
1. புரொபசர் மித்ரா
1. பெரிய எழுத்து கொ
1. போதை ராஜ்யம் (நக்கீரன் தொடர்)
1. மறுபடியும் தேவகி
1. முதல் மொட்டு
1. மூவிரண்டு ஏழு
1. ராசி
1. ராத்திரி வரும்
1. வயது பதினெழு
1. வாளின் முத்தம்
1. விஜி (அட்வெஞ்சர் நாடகங்கள்)
1. ஹவுஸ் ஃபுல்
1. ஹாஸ்ய கதைகள்
1. ஹேமா ஹேமா ஹேமா
1. ஜெயித்துக்கொண்டே இருப்பேன்
# ரா. கி. ரங்கராஜன்

## ரா.கி.ர வின் படைப்புகள்

### மொழிபெயர்ப்புகள்

1. ஜான் கிரே - ஆண்கள் செவ்வாய் பெண்கள் வெள்ளி - நர்மதா பதிப்பகம், 1998
1. இன்னொரு பட்டாம்பூச்சி (ஃபெலிக்ஸ் மிலானி [Félix Milani] எழுதிய *தி* *கன்விக்ட்*)
1. கண்ணுக்குத் தெரியாதவன் காதலிக்கிறேன் (H. F. Saint எழுதிய *Memoirs of an Invisible Man*)
1. காதல் மேல் ஆணை (Danielle Steel)
1. எங்கே? எங்கே? எங்கே? (Danielle Steel நாவலின் மொழிபெயர்ப்பு) 1995 ஜூனியர் விகடனில் தொடர்)
1. 11:29 (டேனியல் ஸ்டீல்) 1997 கல்கியில் வெளிவந்த தொடர்.
1. பட்டாம்பூச்சி (ஹென்றி ஷாரியர் [Henri Charrière] எழுதிய *பாப்பிலான்* புதினத்தின் மொழிபெயர்ப்பு)
1. மரணம். . . கடவுள் சாய்ஸ்! (ஆர்தர் ஹெய்லி<nowiki/>யின் புதினத்தின் மொழிபெயர்ப்பு) 1999 இல் ஜூனியர் விகடனில் வெளிவந்த தொடர்)
1. மேடம் (ஜெஃப்ரி ஆர்ச்சர் - *ஷால் வீ டெல் தி பிரஸிடென்ட்* ) 1995 - ஜூனியர் விகடனில் தொடர்)
1. தாரகை 1 (சிட்னி ஷெல்டன் *இஃப் டுமாரோ கம்ஸ்*)
1. தாரகை 2 (சிட்னி ஷெல்டன் - *இஃப் டுமாரோ கம்ஸ்*)
1. லாரா (சிட்னி ஷெல்டன் - 'தி ஸ்டார்ஸ் ஷைன் டவுன்'')
1. ஜெனிஃபர் (சிட்னி ஷெல்டன் - *ரேஜ் ஆஃப் ஏஞ்சல்ஸ்*)
1. டுவிஸ்ட் கதைகள் (ஜெஃப்ரி ஆர்ச்சர் *எ டுவிஸ்ட் இன் தி டேல்*)
1. காதல் மேல் ஆணை (Danielle Steel - *தே பிராமிஸ்*)
1. புரட்சித் துறவி (மேரி கோரெல்லியின் *தி மாஸ்டர் கிறிஸ்டியன்*)
1. பேய் பெண் பாதிரி (வில்லியம் பீட்டர் பிளாட்டியின் *தி எக்ஸார்ஸிஸ்ட்*)
# ரா. கி. ரங்கராஜன்

## குடும்பம்

இரா. கி. ரங்கராஜன் கமலா என்பவரை மணந்தார். இவர்கள் இரண்டு ஆடவரையும் மூன்று மகளிரையும் ஈன்றனர்.
# ரா. கி. ரங்கராஜன்

## மறைவு

இரா. கி. ரங்கராஜன் 2012 ஆகத்து 12ஆம் நாள் சென்னையில் மரணமடைந்தார்.
# எஸ். எம். ஹனிபா

**எஸ். எம். ஹனிபா** (பிறப்பு: சூலை 24 1927, இறப்பு: மே 29 2009. இலங்கையில் மூத்த எழுத்தாளரும், ஊடகவியலாளரும், வெளியீட்டாளரும், சட்டத்தரணியும், பன்னூலாசிரியருமாவார். *ஹனிபா ஹாஜியார்* என அனைவராலும் அறியப்பட்ட இவர் இலங்கையில் பிரபல தமிழ் நூல் பதிப்பகங்களில் ஒன்றாகத் திகழ்ந்த கண்டி தமிழ் மன்றத்தின் நிறுவனரும், உரிமையாளருமாவார்.
# எஸ். எம். ஹனிபா

## வாழ்க்கைக் குறிப்பு

மத்திய மலைநாட்டின் தலைநகர் கண்டிக்கு அண்மையில் அமைந்துள்ள கல்ஹின்னைக் கிராமத்தில் செய்யது மொகம்மட், சபியா உம்மா தம்பதியினரின் புதல்வராகப் பிறந்த இவர் கல்ஹின்னை அல்மனார் தேசிய பாடசாலை, மாத்தளை விஜய கல்லூரி, மாத்தளை சென். தோமஸ் கல்லூரி, கட்டுகஸ்தோட்டை புனித அந்தோனியர் கல்லூரி, கொழும்பு ஸாஹிராக் கல்லூரி ஆகியவற்றில் இடைநிலைக் கல்வி, உயர் தரக் கல்வியைப் பெற்றார். பின்பு சட்டக் கல்லூரியில் இணைந்து சட்டத்தரணியானார். இவரின் மனைவி பெயர் நூருல் அம்பேரியா.
# எஸ். எம். ஹனிபா

## ஆசிரியர் சேவையில்

இவர் 1956ஆம் ஆண்டில் கொழும்பு டென்காம் பாடசாலையில் (தற்போது மாளிகாவத்தை தாருஸ்ஸலாம் மு. மகா வித்தியாலயம்) ஆசிரியர் சேவையில் இணைந்தார்.
# எஸ். எம். ஹனிபா

## தினகரன் பத்திரிகையில்

ஆசிரியர் தொழிலில் இவரின் சேவை நீடிக்கவில்லை. 1958ஆம் ஆண்டில் லேக்ஹவுஸ் நிறுவனத்தின் பிரதான நாளிதழான தினகரன் பத்திரிகையில் உதவியாசிரியராக சேவையில் இணைந்தார். தினகரன் ``உலக செய்திகள்" பக்கத்தை இவரே பொறுப்பாக நின்று நடத்திவந்தார். இதைத் தொடர்ந்து தினகரன் பத்திரிகையின் ``திங்கள் விருந்து" எனும் சஞ்சிகைப் பக்கத்தையும் பொறுப்பாக நின்று நடத்தினார். இக்காலகட்டத்தில் தினகரன் பிரதம ஆசிரியராக இருந்த கலாநிதி க. கைலாசபதி அவர்களின் விசுவாசத்துக்குரிய ஒருவாராகவும் காணப்பட்ட எஸ். எம். ஹனிபா சுமார் 6 ஆண்டுகள் தினகரன் ஆசிரியர் பீடத்தில் உதவியாசிரியராகப் பணியாற்றினார்.
# எஸ். எம். ஹனிபா

## சிலோன் ஒப்சேவர் பத்திரிகையில்

பின்பு தினகரனின் சகோதர பத்திரிகையான சிலோன் ஒப்சேவரில் துணையாசிரியர் பதவிக்கு நியமனம் பெற்று உள்நாட்டு, வெளிநாட்டு செய்திகளை தொகுத்தளித்தார். சுமார் 1 வருட காலத்துக்குள் சிலோன் டெய்லி நிவுஸ் பத்திரிகையில் உதவியாசிரியாராக இணைந்து 3 ஆண்டு காலம் பணியாற்றினார். இக்கட்டத்தில் இந்தோனேசியாவில் மார்க்கக் கல்வி கற்பதற்கான புலமைப்பரிசில் ஒன்று கிடைத் தமையினால் லேக்ஹவுஸிலிருந்து 1968 சூன் மாதம் இராஜினாமாச் செய்தார்.
# எஸ். எம். ஹனிபா

## இலங்கை வானொலியில்

1971ஆம் ஆண்டு செப்டெம்பர் மாதத்தில் இலங்கை வானொலியில் செய்திப் பகுதி சிரேஷ்ட உதவியாசிரியராக நியமனம் பெற்றார். பின்பு பொறுப்பாசிரியராக பதவி உயர்வுபெற்று 1977ஆம் ஆண்டில் தன் சுயவிருப்பில் பதவி விலகினார்.
# எஸ். எம். ஹனிபா

## சஞ்சிகை ஆசிரியராக

பள்ளிப் பராயத்திலிருந்தே தமிழை நேசிக்கவும், தமிழை வளர்க்கவும் பழகிக் கொண்ட எஸ். எம். ஹனிபா கற்கும் காலத்திலே ஓர் இலக்கிய சஞ்சிகை, ஒரு கல்லூரி சஞ்சிகை, இரண்டு இயக்க சஞ்சிகைகள், பல்கலைக்கழக சஞ்சிகையொன்று என மொத்தம் 5 சஞ்சிகைகளில் ஆசிரியராகக் கடமையாற்றியுள்ளார். இதே காலப்பகுதியில் வேறு 3 பல்கலைக்கழக சஞ்சிகைகளுக்கும் இவர் முழுப்பொறுப்பாக நின்று வெளிக்கொணர்ந்துள்ளார். இவரது 21வது வயதிலிருந்து நான்கு ஆண்டுகளுக்குள் இவர் ஆசிரியராக நின்று பணியாற்றிய சஞ்சிகைகளை எடுத்துநோக்குமிடத்து சமுதாயம் எனும் இலக்கிய சஞ்சிகை இவருடைய சொந்த வெளியீடாகவும், தரமான இலக்கிய சஞ்சிகையாகவும் விளங்கியது.
# எஸ். எம். ஹனிபா

## எழுதியுள்ள நூல்கள்

நூற்றுக்கும் மேற்பட்ட இலக்கிய ஆக்கங்களையும், கட்டுரைகளையும் எழுதியுள்ள இவர், 15 நூல்களுக்கு மேல் எழுதியுள்ளார். இவரால் எழுதப்பட்ட நூல்களில் உலகம் புகழும் உத்தம தூதர், துஆவின் சிறப்பு, உத்தமர் உவைஸ், THE GRADE SON ஆகியன குறிப்பிடத்தக்கன. பாரதி நூற்றாண்டின் போது மகாகவி பாரதி நூலினை சிங்களத்தில் வெளியிட்டார். அதேபோல உத்தும் நபி துமானோ, உவைஸ் சரித்த ஆகிய நூல்களை சிங்களத்திலும் எழுதி வெளியிட்டார். இஸ்லாமிய இலக்கிய வளர்ச்சி எனும் நூலும் இவரால் எழுதப்பட்டதே. இவர் கடைசியாக எழுதி வெளியிட்ட நூல் அன்னை சோனியா காந்தி என்பதாகும்.
# எஸ். எம். ஹனிபா

## தமிழ்மன்றம்

தமிழ்மன்றம் எனும் முத்திரையில் இவர் 100க்கும் மேற்பட்ட புத்தகங்களை வெளியிட்டுள்ளார். இவரது வெளியீட்டுப் பணியினை வளர்ந்த எழுத்தாளர்கள், கல்விமான்கள் என்ற வட்டத்துக்குள் சுருக்கிக் கொள்ளாமல் வளர்ந்துவரும் எழுத்தாளர்களுக்கும், அறிமுக எழுத்தாளர்களுக்கும் களமமைத்துக் கொடுத்துள்ளமை விசேட பண்பாகும்.
# எஸ். எம். ஹனிபா

## எஸ். எம். ஹனிபா பற்றிய நூல்கள்

- இலக்கிய விருந்து – பீ. எம். புன்னியாமீன் 1987 வரை தமிழ்மன்றம் வெளியிட்ட 30 நூல்களைப் பற்றிய ஆய்வு நூலாக அமைந்தது. இந்நூல் கல்ஹின்னை தமிழ்மன்றத்தின் 30ஆவது வெளியீடாக 1987 ஏப்ரல் மாதம் வெளிவந்தது.
- இலக்கிய உலா – பீ. எம். புன்னியாமீன் எஸ். எம். ஹனிபா அவர்களின் வாழ்க்கை வரலாற்றுக் குறிப்புகளை உள்ளடக்கியது. இந்நூலின் முதலாவது பதிப்பு 1987ஆம் ஆண்டு மே மாதம் வெளிவந்தது. சென்னை மில்லத் பப்ளிகேஸன்ஸ் இந்நூலை வெளியிட்டது.
# எஸ். எம். ஹனிபா

## ஆதாரம்

- இவர்கள் நம்மவர்கள்- பாகம் 05 - கலாபூஷணம் புன்னியாமீன்
# சென்னை அண்ணா பல்கலைக்கழகத்துடன் இணைக்கப்பட்ட பொறியியல் கல்லூரிகள்

தமிழ்நாட்டின் சென்னை, திருவள்ளூர், காஞ்சிபுரம், வேலூர், திருவண்னாமலை மற்றும் விழுப்புரம் மாவட்டங்களில் உள்ள பொறியியல் கல்லூரிகள் அண்ணாப் பல்கலைக்கழகம், சென்னையுடன் இணைக்கப்பட்டுள்ளன.
# சென்னை அண்ணா பல்கலைக்கழகத்துடன் இணைக்கப்பட்ட பொறியியல் கல்லூரிகள்

## காஞ்சிபுரம் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

- ஆதிபராசக்தி பொறியியல் கல்லூரி
- சவிதா பொறியியல் கல்லூரி
- சிவ சுப்ரமணிய நாடார் பொறியியல் கல்லூரி
- வள்ளியம்மை பொறியியல் கல்லூரி
- தாகுர் பொறியியல் கல்லூரி
- ஜேப்பியார் பொறியியல் கல்லூரி
# சென்னை அண்ணா பல்கலைக்கழகத்துடன் இணைக்கப்பட்ட பொறியியல் கல்லூரிகள்

## திருவண்ணாமலை மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. ஸ்ரீ ரேணுகாம்பாள் காலேஜ் ஆஃப் ஆர்க்கிடெக்சர்
1. எஸ்.ஆர்.டி. பொறியியல் மற்றும் தொழில் நுட்பக் கல்லூரி
1. ஸ்ரீ ரமண மகரிஷி பொறியியல் கல்லூரி
1. அருள்மிகு மீனாக்ஷி அம்மன் பொறியியல் கல்லூரி
# சென்னை அண்ணா பல்கலைக்கழகத்துடன் இணைக்கப்பட்ட பொறியியல் கல்லூரிகள்

## விழுப்புரம் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

1. பல்கலைக் கழகப் பொறியியல் கல்லூரி விழுப்புரம்
1. பல்கலைக் கழகப் பொறியியல் கல்லூரி திண்டிவனம்
# அண்ணா பல்கலைக்கழகம், கோயம்புத்தூருடன் இணைக்கப்பட்ட பொறியியல் கல்லூரிகள்

தமிழ்நாட்டின் கோயம்புத்தூர், ஈரோடு, சேலம், நீலகிரி, திருப்பூர்,நாமக்கல்,கரூர், தர்மபுரி மற்றும் கிருட்டிணகிரி மாவட்டங்களில் உள்ள பொறியியல் கல்லூரிகள் அண்ணாப் பல்கலைக்கழகம், கோயம்புத்தூருடன் இணைக்கப்பட்டுள்ளன.
# அண்ணா பல்கலைக்கழகம், கோயம்புத்தூருடன் இணைக்கப்பட்ட பொறியியல் கல்லூரிகள்

## கோவை மாவட்டத்திலுள்ள கல்லூரிகள்

### அரசு கல்லூரிகள்

BSC(CT)
# அண்ணா பல்கலைக்கழகம், கோயம்புத்தூருடன் இணைக்கப்பட்ட பொறியியல் கல்லூரிகள்

## கோவை மாவட்டத்திலுள்ள கல்லூரிகள்

### சுயநிதிக் கல்லூரிகள்

1. நேரு பொறியியல் மற்றும் தொழில் நுட்பக் கழகம் ,கோயம்புத்தூர்
1. ஆதித்யா தொழில் நுட்பக் கழகம், கோயம்புத்தூர்
1. சி.எம்.எஸ்.பொறியியல் மற்றும் தொழில் நுட்பக்கல்லூரி, கோயம்புத்தூர்
1. அக்ஷயா பொறியியல் மற்றும் தொழில் நுட்பக்கல்லூரி, கோயம்புத்தூர்
1. கதிர் பொறியியல் கல்லூரி,கோயம்புத்தூர்
1. குமரகுரு பொறியியல் கல்லூரி
1. கலைவாணி தொழில்நுட்பக் கல்லூரி ,கோயம்புத்தூர்
1. கற்பகம் பொறியியல் கல்லூரி,கோயம்புத்தூர்
1. கலைஞர் கருணாநிதி தொழில் நுட்பக் கழகம் ,கோயம்புத்தூர்
1. மகாராஜா தொழில் நுட்பக் கழகம் ,கோயம்புத்தூர்
1. ரங்கனாதன் பொறியியல் கல்லூரி,கோயம்புத்தூர்
1. ஸ்ரீ ராமகிருஷ்ணா பொறியியல் கல்லூரி
1. ஸ்ரீ ராமகிருஷ்ணா தொழில் நுட்பக் கழகம் ,கோயம்புத்தூர்
1. ஸ்ரீ கிருஷ்ணா பொறியியல் மற்றும் தொழில் நுட்பக்கல்லூரி, கோயம்புத்தூர்
1. ஸ்ரீ சக்தி தொழில் நுட்பக் கழகம் ,கோயம்புத்தூர்
1. ஸ்ரீகுரு தொழில் நுட்பக் கழகம் ,கோயம்புத்தூர்
1. எஸ்.வி.எஸ். பொறியியல் கல்லூரி,கோயம்புத்தூர்
1. எஸ்.எஸ்.கே. பொறியியல் மற்றும் தொழில் நுட்பக்கல்லூரி, கோயம்புத்தூர்
1. எஸ்.என்.எஸ். பொறியியல் கல்லூரி,கோயம்புத்தூர்
1. எஸ்.என்.எஸ். தொழில் நுட்பக் கல்லூரி ,கோயம்புத்தூர்
1. ஆர்.வி.எஸ். ஸ்கூல் ஆப் ஆர்கிடெக்சர் ,கோயம்புத்தூர்
1. பார்க் தொழில் நுட்பக் கல்லூரி ,கோயம்புத்தூர்
1. பி.பி.ஜி. தொழில் நுட்பக் கழகம் ,கோயம்புத்தூர்
1. யுனைட்டட் இன்ஸ்டிட்யூட் ஆப் டெக்னாலஜி ,கோயம்புத்தூர்
1. மகாராஜா பொறியியல் கல்லூரி, அவினாசி
1. மகாராஜா பிரிதிவி பொறியியல் கல்லூரி, அவினாசி
1. தமிழ் நாடு பொறியியல் கல்லூரி , கருமத்தம்பட்டி
1. வி.எல்.பி.ஜானகி அம்மாள் பொறியியல் மற்றும் தொழில் நுட்பக்கல்லூரி, கோயம்புத்தூர்
1. டாக்டர் மகாலிங்கம் பொறியியல் மற்றும் தொழில் நுட்பக்கல்லூரி,பொள்ளாச்சி
1. சி.எஸ்.ஐ.பொறியியல் கல்லூரி, குன்னூர்
1. ஏஞ்சல் பொறியியல் மற்றும் தொழில் நுட்பக் கழகம், திருப்பூர்
1. தனலட்சுமி சீனிவாசன் பொறியியல் கல்லூரி,கோயம்புத்தூர்
1. அர்ஜுன் தொழில் நுட்பக் கல்லூரி
# அண்ணா பல்கலைக்கழகம், கோயம்புத்தூருடன் இணைக்கப்பட்ட பொறியியல் கல்லூரிகள்

## ஈரோடு மாவட்டத்திலுள்ள கல்லூரிகள்

### சுயநிதிக் கல்லூரிகள்

1. பண்ணாரி அம்மன் தொழில்நுட்பக்கல்லூரி, சத்தியமங்கலம்.
1. ஈரோசு செங்குந்தர் பொறியியல் கல்லூரி, ஈரோடு.
1. சாலை மற்றும் போக்குவரத்து நிறுவனத் தொழில்நுட்பக் கல்லூரி, ஈரோடு.
1. கொங்கு பொறியியல் கல்லூரி, பெருந்துறை.
1. எம்.பி.நாச்சிமுத்து எம் ஜெகனாதன் பொறியியல் கல்லூரி, சென்னிமலை.
1. நந்தா பொறியியல் கல்லூரி, பிச்சாண்டம்பாளையம்.
1. வெள்ளாளர் பொறியியல் மற்றும் தொழில்நுட்பக் கல்லூரி, திண்டல்.
1. ஜே.கே.கே.முனிராஜா தொழில்நுட்பக் கல்லூரி,கோபிசெட்டிபாளையம்
1. மகாராஜா பெண்கள் பொறியியல் கல்லூரி, பெருந்துறை.
1. அல்-அமீன் பொறியியல் கல்லூரி - ஈரோடு
1. சூர்யா பொறியியல் கல்லூரி, ஈரோடு
1. நந்தா தொழில் நுட்பக் கல்லூரி, ஈரோடு
1. நந்தா பொறியியல் கல்லூரி, பெருந்துறை
# அண்ணா பல்கலைக்கழகம், கோயம்புத்தூருடன் இணைக்கப்பட்ட பொறியியல் கல்லூரிகள்

## நீலகிரி மாவட்டத்திலுள்ள கல்லூரிகள்

### சுயநிதிக் கல்லூரிகள்

1. சி.எஸ்.ஐ. பொறியியல் கல்லூரி, கேத்தி, நீலகிரி.
1. எம்சி.கான்ஸ் சிற்பக்கலைப் பள்ளி, நீலகிரி.
# அண்ணா பல்கலைக்கழகம், கோயம்புத்தூருடன் இணைக்கப்பட்ட பொறியியல் கல்லூரிகள்

## கரூர் மாவட்டத்திலுள்ள கல்லூரிகள்

### சுயநிதிக் கல்லூரிகள்

1. செட்டிநாடு பொறியியல் மற்றும் தொழில் நுட்பக் கல்லூரி, கரூர்
1. கரூர் பொறியியல் கல்லூரி.கரூர்
1. எம்.குமாரசாமி பொறியியல் கல்லூரி, கரூர்
1. வி.கே.எஸ்.பொறியியல் மற்றும் தொழில் நுட்பக் கல்லூரி, கரூர்
1. வி.எஸ்.பி. பொறியியல் கல்லூரி, அரவக்குறிச்சி
# அண்ணா பல்கலைக்கழகம், கோயம்புத்தூருடன் இணைக்கப்பட்ட பொறியியல் கல்லூரிகள்

## தர்மபுரி மாவட்டத்திலுள்ள கல்லூரிகள்

### அரசு கல்லூரிகள்

- அரசினர் பொறியியல் கல்லூரி, தர்மபுரி
# அண்ணா பல்கலைக்கழகம், கோயம்புத்தூருடன் இணைக்கப்பட்ட பொறியியல் கல்லூரிகள்

## தர்மபுரி மாவட்டத்திலுள்ள கல்லூரிகள்

### சுயநிதிக் கல்லூரிகள்

- சப்தகிரி பொறியியல் கல்லூரி
- சினிவாசா பொறியியல் கல்லூரி, தர்மபுரி
- வருவான் வடிவேலன் தொழில்நுட்பக் கல்லூரி
- ஜெயம் பொறியியல் மற்றும் தொழில்நுட்பக் கல்லூரி, நல்லனூர்
- ஜெயலட்சுமி தொழில்நுட்பக் கல்லூரி, தோப்பூர்
# அண்ணா பல்கலைக்கழகம் சென்னை - மண்டல அலுவலகம் மதுரை

**அண்ணா பல்கலைக்கழகம் மண்டல வளாகம், மதுரை** (Anna University Regional Campus , Madurai) தமிழகத்தின், மையப்பகுதியில் அமைந்துள்ள மதுரை மாநகரில் 2010 ஆம் ஆண்டு அரசாணை ஒன்றின் மூலம் நிறுவப்பட்டது. அண்ணா பல்கலைக்கழகத்தின் ஆறு கிளைகளில் ஒன்றாக விளங்குகிறது. தென்தமிழ்நாட்டில் உயர்கல்வி மேம்பாட்டைக் கருத்தில் கொண்டு உருவாக்கப்பட்ட இந்த பல்கலைக்கழகத்தில் மதுரை, சிவகங்கை, திண்டுக்கல், ராமநாதபுரம் மற்றும் தேனி மாவட்டங்களைச் சேர்ந்த 36 கல்வி நிறுவனங்களின் 15000 மாணவர்கள் படிக்கின்றனர். அண்ணா பல்கலைக்கழக வளாகம் மதுரை (கீழக்குயில்குடி), ராமநாதபுரம் (புல்லாங்குடி) மற்றும் திண்டுகல்(ரெட்டியார் சத்திரம், மாங்கரைப் பிரிவு)லில் இயங்குகிறது. தவிர, மதுரை, காரைக்குடி நகரங்களில் தன்னாட்சி பெற்ற அரசினர் கல்லூரிகளும் காரைக்குடியில் மத்திய மின்வேதியியல் ஆய்வு மையமும் இப்பல்கலைக்கழகத்தின் கீழ் உள்ளன. தற்போது 17 பட்டப்படிப்பு பாடதிட்டங்களையும் 21 பட்டமேற்படிப்பு பாடத்திட்டங்களையும் நடத்தி வருகிறது. இப்பல்கலைக்கழகத்தின் முதல் துணைவேந்தராக முனைவர். ஆர். முருகேசன் பொறுப்பாற்றி வருகிறார்.
# அண்ணா பல்கலைக்கழகம் சென்னை - மண்டல அலுவலகம் மதுரை

## இராமநாதபுரம் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

- முகம்மது சதக் பொறியியல் கல்லூரி, கீழக்கரை.
- சையது அம்மாள் பொறியியல் கல்லூரி, அச்சுதன் வயல், இராமநாதபுரம்.
- கணபதி செட்டியார் பொறியியல் மற்றும் தொழில்நுட்பக் கல்லூரி, மேலக்காவனூர், பரமக்குடி.
# அண்ணா பல்கலைக்கழகம் சென்னை - மண்டல அலுவலகம் மதுரை

## மதுரை மாவட்டத்திலுள்ள பொறியியல் & மேலாண்மைக் கல்லூரிகள்

### அரசு உதவி பெறும் பொறியியல் கல்லூரிகள்

- தியாகராசர் பொறியியல் கல்லூரி, மதுரை.
# அண்ணா பல்கலைக்கழகம் சென்னை - மண்டல அலுவலகம் மதுரை

## மதுரை மாவட்டத்திலுள்ள பொறியியல் & மேலாண்மைக் கல்லூரிகள்

### சுயநிதிப் பொறியியல் கல்லூரிகள்

- லதா மாதவன் பொறியியல் மற்றும் தொழில்நுட்பக் கல்லூரி, அழகர்கோயில், மதுரை.
- பி. டி. ஆர். பொறியியல் மற்றும் தொழில்நுட்பக் கல்லூரி, மதுரை.
- ராஜா பொறியியல் மற்றும் தொழில்நுட்பக் கல்லூரி, மதுரை.
- எஸ். ஏ. சி. எஸ். - எம். ஏ.வி.எம்.எம் பொறியியல் மற்றும் தொழில்நுட்பக் கல்லூரி, அழகர் கோயில், மதுரை.
- வேலம்மாள் பொறியியல் மற்றும் தொழில்நுட்பக் கல்லூரி, மதுரை.
- பாத்திமா மைக்கேல் பொறியியல் மற்றும் தொழில்நுட்பக் கல்லூரி, மதுரை.
- அல்ட்ரா பெண்கள் பொறியியல் மற்றும் தொழில்நுட்பக் கல்லூரி, மதுரை.
- தயா பொறியியல் மற்றும் தொழில்நுட்பக் கல்லூரி, செங்கப்படை, மதுரை.
# அண்ணா பல்கலைக்கழகம் சென்னை - மண்டல அலுவலகம் மதுரை

## மதுரை மாவட்டத்திலுள்ள பொறியியல் & மேலாண்மைக் கல்லூரிகள்

### சுயநிதி மேலாண்மைக் கல்லூரிகள்

- மைக்கேல் மேலாண்மைப் பயிற்சி நிறுவனம், மதுரை.
# அண்ணா பல்கலைக்கழகம் சென்னை - மண்டல அலுவலகம் மதுரை

## திண்டுக்கல் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

- பி. எஸ். என். ஏ. பொறியியல் மற்றும் தொழில்நுட்பக் கல்லூரி, திண்டுக்கல்.
- ஆர். வி. எஸ். பொறியியல் மற்றும் தொழில்நுட்பக் கல்லூரி, திண்டுக்கல்.
- ஆர். வி. எஸ். சிற்பக் கலையியல் கல்லூரி, திண்டுக்கல்.
- ஆர். வி. எஸ். பொறியியல் மற்றும் தொழில்நுட்பப் பள்ளி, திண்டுக்கல்.
- ஆர். வி. எஸ். கணினிப் பயன்பாட்டுக் கல்லூரி, திண்டுக்கல்.
- கொடைக்கானல் தொழில்நுட்பக் கல்லூரி, கொடைக்கானல்.
- கிறிஸ்டியன் பொறியியல் மற்றும் தொழில்நுட்பக் கல்லூரி, ஒட்டன்சத்திரம்.
- ஸ்ரீ சுப்ரமணியா பொறியியல் மற்றும் தொழில்நுட்பக் கல்லூரி, பழனி.
- என். பி. ஆர். பொறியியல் மற்றும் தொழில்நுட்பக் கல்லூரி, நத்தம்.
- எஸ். பி. எம். பொறியியல் மற்றும் தொழில்நுட்பக் கல்லூரி, தாமரைப்பாடி, திண்டுக்கல்.
# அண்ணா பல்கலைக்கழகம் சென்னை - மண்டல அலுவலகம் மதுரை

## திண்டுக்கல் மாவட்டத்திலுள்ள பொறியியல் கல்லூரிகள்

### சுயநிதி மேலாண்மைக் கல்லூரிகள்

- ஆர்.வி.எஸ்.மேலாண்மைக் கல்லூரி, திண்டுக்கல்.
- விஜய் மேலாண்மைப் பயிற்சி நிறுவனம், திண்டுக்கல்.
# அண்ணா பல்கலைக்கழகம் சென்னை - மண்டல அலுவலகம் மதுரை

## சிவகங்கை மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

- அழகப்ப செட்டியார் பொறியியல் மற்றும் தொழில்நுட்பக் கல்லூரி, காரைக்குடி.
- மத்திய மின்வேதியியல் ஆய்வு நிறுவனம், காரைக்குடி.
# அண்ணா பல்கலைக்கழகம் சென்னை - மண்டல அலுவலகம் மதுரை

## சிவகங்கை மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

- புனித மைக்கேல் பொறியியல் மற்றும் தொழில்நுட்பக் கல்லூரி, காளையார் கோயில்.
- மதுரை பொறியியல் மற்றும் தொழில்நுட்பக் கல்வி நிறுவனம், பொட்டப்பாளையம், மானாமதுரை .
- பாண்டியன் சரசுவதி பொறியியல் மற்றும் தொழில்நுட்பக் கல்லூரி, திருமாஞ்சோலை.
- பண்ணை பொறியியல் மற்றும் தொழில்நுட்பக் கல்லூரி, மானாமதுரை.
- கே. எல். என். பொறியியல் கல்லூரி, பொட்டப்பாளையம்.
- கே. எல். என். தகவல் தொழில்நுட்பக் கல்லூரி, பொட்டப்பாளையம்.
- விக்ரம் பொறியியல் கல்லூரி,
- ஸ்ரீ ராஜராஜன் பொறியியல் மற்றும் தொழில்நுட்பக் கல்லூரி, அமராவதி புதூர், காரைக்குடி.
# அண்ணா பல்கலைக்கழகம் சென்னை - மண்டல அலுவலகம் மதுரை

## தேனி மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

- பாரத் நிகேதன் பொறியியல் கல்லூரி, திம்மரசநாயக்கனூர், ஆண்டிபட்டி.
- உடையப்பா பொறியியல் மற்றும் தொழில்நுட்பக் கல்லூரி, வடவீரநாயக்கன்பட்டி, பெரியகுளம்.
- தேனி கம்மவார் சங்கம் தொழில்நுட்பக் கல்லூரி, கொடுவிலார்பட்டி, தேனி.
- நாடார் சரசுவதி பொறியியல் மற்றும் தொழில்நுட்பக் கல்லூரி, வடவீரநாயக்கன்பட்டி, பெரியகுளம்.
# அண்ணா பல்கலைக்கழகம் சென்னை - மண்டல அலுவலகம் மதுரை

## வெளியிணைப்புகள்

- அலுவல்முறை இணையதளம்
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

தமிழ்நாட்டின் அரியலூர், கடலூர், நாகப்பட்டினம், பெரம்பலூர், புதுக்கோட்டை,தஞ்சாவூர், திருச்சிராப்பள்ளி மற்றும் திருவாரூர் மாவட்டங்களில் உள்ள பொறியியல் கல்லூரிகள் அண்ணாப் பல்கலைக்கழகம், திருச்சிராப்பள்ளியுடன் இணைக்கப்பட்டுள்ளன.
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

## அரியலூர் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. மீனாச்சி ராமசாமி பொறியியல் கல்லூரி
1. K K C பொறியியல் மற்றும் தொழில்நுட்பக் கல்லூரி
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

## கடலூர் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. நாவலர் நெடுஞ்செழியன் பொறியியல் கல்லூரி
1. ஸ்ரீ ஜெயராம் பொறியியல் கல்லூரி
1. கிருஷ்ணசாமி பொறியியல் மற்றும் தொழில்நுட்பக் கல்லூரி
1. M R K தொழில்நுட்பக் கல்லூரி
1. St.Anne's பொறியியல் மற்றும் தொழில்நுட்பக் கல்லூரி
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

## நாகப்பட்டினம் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. A V C பொறியியல் கல்லூரி
1. எடயதங்குடி G S பிள்ளை பொறியியல் கல்லூரி
1. செம்போடை ருக்மணி வரதராஜன் பொறியியல் கல்லூரி
1. சர் ஐசக் நியூட்டன் பொறியியல் மற்றும் தொழில்நுட்பக் கல்லூரி
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

## பெரம்பலூர் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. தனலட்சுமி சீனிவாசன் பொறியியல் கல்லூரி
1. ரோவர் பொறியியல் கல்லூரி
1. ரோவர் பொறியியல் மற்றும் தொழில்நுட்பக் கல்லூரி
1. சீனிவாசன் பொறியியல் கல்லூரி
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

## புதுக்கோட்டை மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. கிங்க்ஸ் பொறியியல் கல்லூரி
1. M.N.S.K கிங்க்ஸ் பொறியியல் கல்லூரி
1. மூகாம்பிகை பொறியியல் கல்லூரி
1. மவுன்ட் ஜியோன் பொறியியல் மற்றும் தொழில்நுட்பக் கல்லூரி
1. சண்முகநாதன் பொறியியல் கல்லூரி
1. சுதர்சன் பொறியியல் கல்லூரி
1. M.A.R பொறியியல் மற்றும் தொழில்நுட்பக் கல்லூரி
1. செந்தூரன் பொறியியல் மற்றும் தொழில்நுட்பக் கல்லூரி
1. அன்னை தெரசா பொறியியல் மற்றும் தொழில்நுட்பக் கல்லூரி
1. ஸ்ரீ பாரதி மகளிர் பொறியியல் கல்லூரி
1. மகத் அம்மா பொறியியல் மற்றும் தொழில்நுட்பக் கழகம்
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

## தஞ்சாவூர் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. P.R பொறியியல் கல்லூரி
1. பொன்னையா ராமஜயம் பொறியியல் மற்றும் தொழில்நுட்பக் கல்லூரி
1. அரசு பொறியியல் கல்லூரி
1. St. Joseph's பொறியியல் மற்றும் தொழில்நுட்பக் கல்லூரி
1. பரிசுத்தம் அறிவியல் மற்றும் தொழில்நுட்பக் கழகம்
1. அன்னை பொறியியல் மற்றும் தொழில்நுட்பக் கல்லூரி
1. வாண்டையார் பொறியியல் கல்லூரி
1. As-Salam பொறியியல் மற்றும் தொழில்நுட்பக் கல்லூரி
1. Star Lion பொறியியல் மற்றும் தொழில்நுட்பக் கல்லூரி
1. SMR East Coast பொறியியல் மற்றும் தொழில்நுட்பக் கல்லூரி
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

## திருச்சிராப்பள்ளி மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. சாரநாதன் பொறியியல் கல்லூரி
1. ஜெ ஜெ பொறியியல் மற்றும் தொழில்நுட்பக் கல்லூரி
1. ஜெயராம் பொறியியல் மற்றும் தொழில்நுட்பக் கல்லூரி
1. எம்.ஐ.இ.டி. பொறியியல் கல்லூரி
1. ஆக்ஸ்ஃபோர்டு பொறியியல் கல்லூரி
1. எம்.ஏ.எம். பொறியியல் கல்லூரி
1. எம்.ஏ.எம். பொறியியல் மற்றும் தொழில்நுட்பக் கல்லூரி
1. எம்.ஏ.எம். பொறியியல் பள்ளி
1. திருச்சி பொறியியல் கல்லூரி
1. குறிஞ்சி பொறியியல் மற்றும் தொழில்நுட்பக் கல்லூரி
1. கொங்குநாடு பொறியியல் மற்றும் தொழில்நுட்பக் கல்லூரி
1. காவேரி பொறியியல் மற்றும் தொழில்நுட்பக் கல்லூரி
1. கே ராமகிருஷ்ணன் பொறியியல் கல்லூரி
1. இந்திரா கனேசன் பொறியியல் கல்லூரி
1. பாவேந்தர் பாரதிதாசன் பொறியியல் மற்றும் தொழில்நுட்பக் கல்லூரி
1. ஆக்ஸ்போர்ட் பொறியியல் கல்லூரி
1. ஸ்ரீ அங்காளம்மன் பொறியியல் மற்றும் தொழில்நுட்பக் கல்லூரி
1. C.A.R.E பொறியியல் பள்ளி
1. இமயம் பொறியியல் கல்லூரி
1. சிவானி பொறியியல் கல்லூரி
1. சிவானி தொழில்நுட்பக் கழகம்
1. வெர்றி வினாயகா பொறியியல் மற்றும் தொழில்நுட்பக் கல்லூரி
1. T.R.P பொறியியல் கல்லூரி
# அண்ணா பல்கலைக்கழகம், திருச்சிராப்பள்ளியுடன் இணைக்கப்பட்ட பொறியியல் கல்லூரிகள்

## திருவாரூர் மாவட்டத்திலுள்ள பொறியியல் கல்லூரிகள்

### சுயநிதிப் பொறியியல் கல்லூரிகள்

1. அஞ்சலி அம்மாள் மகாலிங்கம் பொறியியல் கல்லூரி
1. A R J பொறியியல் மற்றும் தொழில்நுட்பக் கல்லூரி
# மோசிக்கரையனார்

**மோசிக்கரையனார்** சங்ககாலப் புலவர்களில் ஒருவர். சங்கப்பாடல் தொகுப்பில் இவரது பாடல் ஒன்றே ஒன்று உள்ளது. அது அகநானூறு 260.  
மோசிக்கரை என்பது ஓர் ஊர். பாடலைப் பார்க்கும்போது அது கடலின் ஓரத்தில் இருந்ததை உணரமுடிகிறது.
# மோசிக்கரையனார்

## பாடல் சொல்லும் செய்தி

- நெய்தல் திணை
- எற்பாடு பொழுது நெய்தல் திணைக்கு உரியது என்பதற்குச் சான்றாக அமைந்துள்ள பாடல் இது. எற்பாடு = பகல் 2 மணி முதல் 6 மணி வரையில் உள்ள காலம்.
தோழி சொல்லத் தொடங்குகிறாள். தலைவி தொடர்கிறள். அவன் 'அன்பிலாளன்' (அன்பு இல்லாதவன்). அவனை என் அறிவு விரும்புகிறது. எற்பாடு பொழுது முடிந்து அரைநாள் வரப்போகிறது.
# மோசிக்கரையனார்

## பாடல் சொல்லும் செய்தி

### எற்பாடு பொழுதில் நிகழ்வன

மண்டிலம் - பொழுதின் வெயில் தணியும்.  
மாலை - மாலைப்பொழுது தன் நிறத்தைக் காட்டும்.  
வண்டினம் - வண்டினம் மலரில் உண்ணும்.  
குருகி இனம் - கண்டல் மரத்திற்கு வந்து ஒலிக்கும்.  
திமில் - மீன் மிடிக்கச் செல்லும் திமில் கரைக்கு வந்துவிட்டதால் கடல்பாட்டு அவிந்துகொண்டிருக்கும்.  
செக்கர் - வானம் செவ்வானமாக மாறும்.  
அன்றில் - அன்றில் மணல்மேட்டுப் பனைமடலுக்குச் செல்லும்.  
கழிமலர் - உப்பங்கழியில் பூக்கும் பூக்கள் முகத்தை மூடிக் கூம்பும்.  
புன்னை - வீட்டுமனையில் வளர்க்கப்பட்ட புன்னை பூத்துப் புதுமணம் வீசும்.
:இப்படி எற்பாடு முடிந்து மாலைக்காலம் வருகிறதே. என்ன செய்வேன்? என்கிறாள் தலைவி.
# விக்கிப்பீடியா:உங்களுக்குத் தெரியுமா/ஏப்ரல் 06, 2011

- நமக்கு கிடைத்துள்ள தமிழில் எழுதப்பட்ட முதல் நாட்குறிப்பு **ஆனந்த ரங்கம் பிள்ளை**யினுடையது (படம்). அதுவும் அவர் இறந்து 55 ஆண்டுகள் கழித்தே கிடைத்தது.
- **மதுரைத் திட்டம்** மற்றும் **நூலகத் திட்டம்** ஆகியவை தமிழ் நூல்களை எண்ணிமப்படுத்தி இணையத்தில் அளிக்கும் இரு திட்டங்கள்.
- நாம் காணும் மிகப் பிரகாசமான விண்மீனான **சூரியனின்** வாழ்நாளில் பாதி முடிந்து விட்டது.
- தீபகற்ப இந்திய ஆறுகள் பெரும்பாலும் மேற்கிலிருந்து கிழக்காகவே ஓடுகின்றன. ஆனால்** நர்மதை**, **தபதி,** **மாகி** ஆகிய மூன்று ஆறுகளோ கிழக்கிலிருந்து மேற்காக ஓடுகின்றன.
- **இலங்கைச் சிங்கம்** வரலாற்றுக்கு முற்பட்ட காலத்தில் இலங்கையில் வாழ்ந்த சிங்கங்களின் துணையினமாகும். கிமு 37,000 ஆம் ஆண்டுவாக்கில் முற்றாக அழிந்து விட்டதாகத் தெரிகிறது.
# செண்டாய்

**செண்டாய்** (ஜப்பானிய மொழி:仙台市, Sendai-shi) மத்திய ஜப்பானில், தொக்கு மண்டலத்தில், மியாகி மாவட்டத்தின் அதிகார எல்லைக்கு உட்பட்ட 12 நகரங்களுக்கு, மத்திய நகரம் ஆகும். இந்நகரம் ஜப்பானின் தலைநகரான டோக்கியோவில் இருந்து 300 கி.மீ தூரத்தில் வடக்கே அமைந்துள்ளது, நடைமுறையில் செண்டாய் மத்திய நகரம் 10 இலச்சம் மக்கள்தொகையையும், செண்டாய் பெருநகரம் 22 இலட்சம் மக்கள்தொகையையும் கொண்டது. இங்கு புகழ்பெற்ற தொக்கு பல்கலைக்கழகம் உள்ளது.
# செண்டாய்

## செண்டாய் நிலநடுக்கமும் ஆழிப்பேரலையும்

மார்ச் 11, 2011 அன்று ஜப்பான் வரலாற்றிலே நிலநடுக்கங்களை பதிவு செய்ய ஆரம்பிக்கப்பட்டதில் இருந்து ஜப்பானில் எற்பட்ட மிகப்பெரிய நிலநடுக்கமாகும் 8,9 என USGS-வால் பதிவு செய்யப்பட்டுள்ளது. நிலநடுக்கமும் நிலநடுக்கத்தின் விளைவால் ஏற்பட்ட ஆழிப்பேரலையாலும் செண்டாய் நகரம் மிகப்பெரிய சேதத்துக்கு உள்ளாகியது.
# மோசிகொற்றன்

**மோசி கொற்றன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 377.  
மோசிக்கொற்றன் என்று இவரது பெயர் அமைந்திருந்தால் மோசி என்பது ஊரைக் குறிக்கும். இவரது பெயர் மோசிகொற்றன் என்று இடையில் ஒன்று மிகாமல் அமைந்துள்ளதால் மோசி என்பது தந்தையின் பெயர்.
# மோசிகொற்றன்

## பாடல் சொல்லும் செய்தி

திருமணம் செய்துகொள்வதற்குக் காலம் நீட்டித்தால் தலைவி தாங்கமாட்டாள் என்று கவலைப்படும் தோழிக்குத் தலைவி கூறுவதாக இந்தப் பாடல் அமைந்துள்ளது.  
நாடன் அறிந்துகொள்ள முடியாத பண்புடையவன். அவனோடு எனக்கு நட்பு. அது சிறிய நட்புதான் என்றாலும் நல்ல நட்பு. அவன் திருமணம் செய்துகொள்ளக் காலம் கடத்துவதால் என் கண்ணின் நலம் தொலைந்துவிட்டது. அத்துடன் வளையல்களும் **தோளிலிருந்து** நழுவுகின்றன. அதற்கு மேலே நான் இருக்கும் இடமும், அவர் இருக்கும் இடமும் வேறு வேறாய் உள்ளன. வேறு வழி இல்லை. தாங்கிக்கொள்ள வேண்டியதுதான். - என்கிறாள் தலைவி.
# தவக் காலம்

**தவக் காலம்** (*Lent*) என்பது கிறித்தவர்களின் வழிபாட்டு ஆண்டில் ஒரு முக்கியமான கால கட்டம் ஆகும். இது சாம்பல் புதன் என்றும் திருநீற்றுப் புதன் என்றும் வழங்கப்படுகின்ற நாளிலிருந்து கிறிஸ்து சாவிலிருந்து உயிர்பெற்றெழுந்த நிகழ்வைக் கொண்டாடும் உயிர்த்தெழுதல் ஞாயிறு வரை நீடிக்கின்ற நாற்பது நாள் காலத்தைக் குறிக்கும்.
# தவக் காலம்

## தவக் காலத்தின் நோக்கம்

தவக் காலத்தின்போது கிறித்தவர்கள் இறைவேண்டல், தவ முயற்சிகள், தருமம் செய்தல், தன்னொறுத்தல் போன்ற நற்செயல்கள் புரிய ஊக்குவிக்கப்படுகிறார்கள் (காண்க: மத்தேயு 6:1-18). இயேசு துன்பங்கள் அனுபவித்து, மனிதரின் மீட்புக்காகச் சிலுவையில் இறந்தார் என்பதால் அவர் அனுபவித்த துன்பங்களில் தாமும் பங்குபெற கிறித்தவர்கள் தவக் காலத்தின்போது முன்வருகிறார்கள். சிலுவையே வாழ்வுக்கு வழி என்னும் நம்பிக்கையிலிருந்து இச்செயல் பிறக்கிறது.  
மேலும், பிறருக்குத் தம்மால் இயன்ற உதவி செய்து, பிறரன்புப் பணிகளில் ஈடுபடவும் கிறித்தவர்கள் தவக் காலத்தின்போது தம்மையே ஈடுபடுத்துகிறார்கள்.
# தவக் காலம்

## தவக் காலத்திற்கான விவிலிய அடிப்படை

மத்தேயு, மாற்கு, லூக்கா ஆகிய நற்செய்தியாளர்கள் இயேசு பாலைநிலத்தில் நாற்பது நாள்கள் இரவும் பகலும் நோன்பிருந்தார் என்னும் தகவலைத் தருகின்றனர் (காண்க: மத் 4:1-11; மாற் 1:12-13; லூக் 4:1-13). இவ்வாறு இயேசு நோன்பிருந்ததைக் கிறித்தவர்களும் தம் வாழ்வில் கடைப்பிடிக்க அழைக்கப்படுகிறார்கள்.  
இயேசு நோன்பிருந்தபோது அலகை அவரைச் சோதித்தான். தம் பசியை ஆற்ற இயேசு *கல்லை அப்பமாக மாற்றலாம்* என்றும், தன்னை வணங்கினால் உலக அரசுகளை அவருக்குக் கொடுப்பதாகவும், எருசலேம் கோவிலின் உச்சியிலிருந்து கீழே குதித்தாலும் அவருக்குத் தீங்குநிகழாமல் கடவுள் காப்பார் என்றும் கூறி, மூன்று முறை அலகை இயேசுவைச் சோதித்தான். இயேசு தம்மை மாயாஜாலம் நிகழ்த்துபவர் போல ஆக்கலாம் என்றும், கடவுளை மறுத்து அலகையை வணங்கலாம் என்றும், கடவுளின் வல்லமைக்குச் சவால் விடலாம் என்றும் வந்த சோதனைகளுக்கு இடம் கொடாமல், அவற்றை முறியடித்து, அலகையை வென்றார் என்று நற்செய்தியாளர்கள் குறிப்பிட்டுள்ளனர். இவ்வாறே கிறித்தவர்களும் அலகையின் சோதனையை முறியடிக்க தவக் காலம் ஒரு வாய்ப்பாக அமைகிறது.  
நாற்பது நாள் நோன்பு என்பதற்குப் பழைய ஏற்பாட்டிலும் சில குறிப்புகள் உண்டு. இசுரயேல் மக்களைப் பாலைநிலத்தில் வழிநடத்திய மோசே சீனாய் மலையில் நாற்பது நாள்கள் கடவுளோடு இருந்தார் என விடுதலைப் பயணம் நூல் கூறுகிறது (காண்க: விப 24:18). அதுபோலவே எலியா இறைவாக்கினர் *நாற்பது பகலும் நாற்பது இரவும் நடந்து, ஓரேபு என்ற கடவுளின் மலையை அடைந்தார்* (காண்க: 1 அரசர்கள் 19:8).  
வாக்களிக்கப்பட்ட நாட்டை நோக்கி இசுரயேல் மக்கள் *நாற்பது ஆண்டுகள்* வழிநடந்தனர் (காண்க: எண்ணிக்கை 14:33). நினிவே மக்கள் மனம் மாறி நல்வழிக்குத் திரும்புவதற்கு யோனா இறைவாக்கினர் *நாற்பது நாள்* கெடு கொடுத்தார் (காண்க: யோனா 3:4).
# தவக் காலம்

## தவக் காலம் தோன்றிய வரலாறு

தொடக்க காலத் திருச்சபையில் இயேசுவின் உயிர்த்தெழுதல் திருவிழா மைய இடம் பெற்றது. அந்த விழாவை மகிழ்ச்சியோடும் ஆரவாரத்தோடும் கொண்டாடுவதற்கு முன்னால், குறிப்பாக அந்நாளில் திருமுழுக்குப் பெறுவதற்கு முன் ஓரிரு நாள்கள் கிறித்தவர் நோன்பு இருந்தனர். உயிர்த்தெழுதல் ஞாயிறுக்கு முந்திய ஞாயிறு *பாடுகளின் ஞாயிறு* எனக் கடைப்பிடிக்கப்பட்டது. அந்த வாரத்தின் புதன், வெள்ளி ஆகிய நாள்களில் நற்கருணைக் கொண்டாட்டம் நிகழ்த்தப்படவில்லை (5ஆம் நூற்றாண்டு).  
பெரிய குற்றம் செய்தவர்கள் கடவுளோடும் திருச்சபையோடும் மீண்டும் நல்லுறவு கொள்வதற்குத் தயாரிப்புக் காலமாக ஆறு வாரங்கள் ஒதுக்கும் வழக்கம் உருவானது. தவத்திற்கு அடையாளமாக உடல்மீது சாம்பல் பூசிக்கொண்டு, சாக்குத் துணி உடுத்துவதும் வழக்கமானது.  
5ஆம் நூற்றாண்டுக்குப் பின் எல்லாக் கிறித்தவர்களும் உயிர்த்தெழுதல் திருவிழாவுக்கு நாற்பது நாள்களுக்கு முன் திருநீற்றுப் புதனன்று சாம்பல் பூசத் தொடங்கினர். கடவுள் முன்னிலையில் எல்லாருமே பாவிகளே என்னும் உண்மையை அது உணர்த்தலாயிற்று.
# தவக் காலம்

## இன்று தவக் காலம் கடைப்பிடிக்கப்படும் முறை

மேற்கூறிய விவிலிய அடிப்படையிலும், திருச்சபையின் மரபுப் பின்னணியிலும் தவக் காலம் நாற்பது நாள் நோன்புக் காலமாகக் கருதப்பட்டு வந்துள்ளது. நாற்பது நாள் கணக்கிடுவதில் கிறித்தவ சபைகளிடையே சில வேறுபாடுகள் உள்ளன. மேற்குத் திருச்சபையில் பொதுவாக தவக் காலம் சாம்பல் புதனிலிருந்து தொடங்கி, புனித சனி வரை நீடிக்கும். இடையில் வருகின்ற ஆறு ஞாயிறுகளும் தவ நாட்களாகக் கருதப்படுவதில்லை. ஏனென்றால் ஞாயிற்றுக் கிழமை இயேசு உயிர்பெற்றெழுந்த நாள் ஆதலால் அது விழாக் கொண்டாடும் தருணமேயன்றி நோன்பு கடைப்பிடிக்கும் நேரம் அல்ல.  
இரண்டாம் வத்திக்கான் சங்கம் (1962-1965) நிகழ்ந்த பின், கத்தோலிக்க திருச்சபை இயேசு இறுதி இரா உணவு உண்டு, தம் சீடரின் காலடிகளைக் கழுவி (புனித வியாழன் மாலை), துன்புற்று சிலுவையில் இறந்து (பெரிய வெள்ளி), கல்லறையில் துயில்கொண்டு (புனித சனி), சாவினின்று உயிர்த்தெழுந்த ஞாயிறு மாலை வரை உள்ள மூன்று நாள்களையும் இணைத்து *முந்நாள் விழா* (Holy Triduum) எனக் கொண்டாடுகிறது. இந்த முந்நாள் விழாவரை நாற்பது நாள்கள் தவக் காலமாகக் கருதப்படுகிறது.  
திருநீற்றுப் புதனன்று கிறித்தவர்கள் தவக் காலத்தைத் தொடங்குகின்றனர். அன்று கோவில் சென்று வழிபட்டு, தம் தலையில் (நெற்றியில்) சாம்பல் பூசப்பெறுகின்றனர். விவிலியத்தில் அடங்கியுள்ள கடவுளின் வார்த்தையைக் கவனமாக வாசிப்பதும், வாசிக்கக் கேட்பதும், அந்த வார்த்தைக்கு ஏற்ப வாழ்வதும் தவக் காலத்தில் பொருத்தமானது. தாம் செய்த பாவங்களுக்குக் கடவுளிடம் மன்னிப்புக் கேட்பதும், அதே மன்னிப்பைப் பிறருக்கு வழங்குவதும் தவக் காலத்தின் சிறப்பாகும்.
# தவக் காலம்

## கத்தோலிக்க சபையில் நிலவும் பழக்கங்கள்

தவக் காலத்தின்போது கத்தோலிக்க திருச்சபை நோன்பு, இறைவேண்டல், தர்மம் செய்தல் ஆகியவற்றை வலியுறுத்துகிறது (காண்க: மத்தேயு 6:1-18). சாம்பல் புதனன்றும் புனித வெள்ளியன்றும் கிறித்தவர் நோன்பு இருப்பர் (fasting). வழக்கமாக உண்ணும் உணவைக் குறைத்துக் கொள்வர். வெள்ளிக் கிழமைகளில் இறைச்சி உண்பதைத் தவிர்ப்பர் (abstinence).  
பொதுவாகவே இறைச்சி உண்ணாதவர்களும், ஓரளவே உண்பவர்களும் வேறு விதங்களிலும் நோன்பு கடைப்பிடிக்கலாம்.
இறைவேண்டலுக்குக் கூடுதல் நேரம் ஒதுக்குவதும், ஏழைகளுக்கும் பிறருக்கும் தர்மம் செய்து அன்புப் பணி புரிவதில் அதிக கவனம் செலுத்துவதும் தவக் காலப் பண்பு ஆகும். உலகின் சில பகுதிகளில் தவக் காலத்தின் போது சிறப்புக் காணிக்கைகள் பிரிக்கப்பட்டு ஏழை நாடுகளில் அவதியுறுவோரின் வாழ்க்கை முன்னேற்றத்திற்காக நன்கொடையாகக் கொடுப்பதும் உண்டு.  
இந்நற்செயல்கள் எல்லாம் உள்ளத்தின் ஆழத்தில் ஒரு மாற்றம் கொணரவேண்டும். இறைவனோடும் பிறரோடும் உறவை ஆழப்படுத்த வேண்டும்.
# தவக் காலம்

## உண்மையான நோன்பு

விவிலிய நூலாகிய யோவேல்:2:12-13 உண்மையான நோன்பு பற்றிக் கீழ்வருமாறு கூறுகிறது:
# திருநீற்றுப் புதன்

**திருநீற்றுப் புதன்** (Ash Wednesday) என்பது *சாம்பல் புதன்* என்றும், *விபூதிப் புதன்* என்றும் அழைக்கப்படுவதுண்டு. இது கிறித்தவர்கள் கொண்டாடும் ஒரு விழா ஆகும். நாற்பது நாள் நீடிக்கின்ற தவக் காலத்தின் முதல் நாள் இதுவே . திருநீற்றுப் புதனிலிருந்து 46ஆம் நாளாக உயிர்த்தெழுதல் விழா கொண்டாடப்படும். இடையே வருகின்ற ஞாயிற்றுக் கிழமைகளில் தவ முயற்சிகளைக் கடைப்பிடிப்பது வழக்கமல்ல. ஏனென்றால் ஞாயிற்றுக் கிழமை இயேசு உயிர்பெற்றெழுந்த நாள் ஆதலால் மகிழ்ச்சி நாள்; நோன்பு நாளல்ல என்பது கிறித்தவர் கருத்து.  
திருநீற்றுப் புதனைக் கத்தோலிக்கர், லூத்தரன் சபையினர், ஆங்கிலிக்க சபையினர், மெதடிஸ்டு சபையினர் போன்ற மைய நீரோட்ட சபையினர் அனைவரும் கடைப்பிடிக்கின்றனர்.
# திருநீற்றுப் புதன்

## திருநீற்றுப் புதன் வரும் நாள்

பொதுவான கிரகோரியன் கிறித்தவ நாட்காட்டிப்படி, இயேசுவின் உயிர்த்தெழுதல் ஒரு குறிப்பிட்ட தேதியில் கொண்டாடப்படுவதில்லை. மாறாக, மார்ச் அல்லது ஏப்ரல் மாதம் வருகின்ற முழுநிலா நாளையொட்டி வருகின்ற ஞாயிறு அவ்விழா நிகழும். இது பண்டைய யூத மரபுப்படி அமைந்த *பாஸ்கா விழா* கணிப்பை அடிப்படையாகக் கொண்டது. எனவே, திருநீற்றுப் புதன் பெப்ருவரி 4ஆம் நாளிலிருந்து மார்ச் 10ஆம் நாள் வரை ஏதாவது ஒரு புதனன்று வரலாம். 2011ஆம் ஆண்டு இவ்விழா மார்ச் 9ஆம் நாள் வந்தது. 2014ஆம் ஆண்டு திருநீற்றுப் புதன் மார்ச் 5ஆம் நாள் கொண்டாடப்படுகிறது.
# திருநீற்றுப் புதன்

## திருநீற்றுப் புதன் கொண்டாட விவிலிய அடிப்படை

கிறித்தவ விவிலியத்தில் அடங்கியுள்ள புதிய ஏற்பாட்டில் இயேசு நாற்பது நாள் இரவும் பகலும் பாலைநிலத்தில் நோன்பிருந்தார் என்னும் செய்தி உள்ளது. நற்செய்தி நூல்களை எழுதிய மத்தேயு, மாற்கு, லூக்கா ஆகியோர் இச்செய்தியைக் குறிப்பிடுகின்றனர் (காண்க: மத் 4:1-11; மாற் 1:12-13; லூக் 4:1-13). இயேசுவைப் பின்பற்றி, கிறித்தவர்களும் நாற்பது நாள்கள் நோன்பிலும் இறைவேண்டலிலும் ஈடுபட தொடக்கமாக அமைகிறது திருநீற்றுப் புதன்.  
முன்னாள்களில் *விபூதிப் புதன்* என்றும் இப்பொழுது *திருநீற்றுப் புதன்* (*சாம்பல் புதன்*) எனவும் வழங்கப்படுகின்ற இந்நாளில் கிறித்தவர்கள் புனிதப்படுத்தப்பட்ட சாம்பலைத் தம்மீது தடவிக் கொள்கிறார்கள். சாம்பல் தவத்திற்கும் தன்னொறுத்தலுக்கும் மன மாற்றத்திற்கும் அடையாளம்.  
கத்தோலிக்க சபை வழக்கப்படி, கடந்த ஆண்டு குருத்து ஞாயிறன்று வழங்கப்பட்ட குருத்தோலைகளை எரித்து, சாம்பலாக்கிக் கோவிலில் வைப்பர். அங்கே வழிபாட்டின்போது அச்சாம்பல் மந்திரிக்கப்படும். அதைக் கிறித்தவ குரு அல்லது திருத்தொண்டர் மக்களின் தலைமீது (நெற்றியில்) பூசுவார்; வழக்கமாக சிலுவை அடையாளத்தில் இப்பூசுதல் இருக்கும்.  
அவ்வாறு பூசும்போது, குரு (திருத்தொண்டர்) கீழ்வரும் சொற்களைக் கூறுவார்:
அல்லது
# திருநீற்றுப் புதன்

## உரோமையில் 2012 திருநீற்றுப் புதன் கொண்டாட்டம்

2012ஆம் ஆண்டு திருநீற்றுப் புதன் பெப்ருவரி 22ஆம் நாள் வருகிறது. அன்று மாலையில் உரோமை நகரில் திருத்தந்தை பதினாறாம் பெனடிக்ட் வழிபாடு நிகழ்த்தினார். வழக்கம்போல, உரோமை புனித ஆன்செல்ம் கோவிலிலிருந்து பவனி தொடங்கியது. பின்னர் புனித சபீனா கோவிலில் வழிபாடு நடந்தது.  
"மனிதனே, நீ மண்ணாய் இருக்கிறாய். மண்ணுக்குத் திரும்புவாய் என நினைத்துக்கொள்" என்னும் விவிலியக் கூற்றை (தொடக்க நூல் 3:19) மையமாகக் கொண்டு திருத்தந்தை மறையுரை ஆற்றினார்.  
பின்னர் வழிபாட்டில் கலந்துகொண்ட கர்தினால்கள், ஆயர்கள், குருக்கள், பொதுநிலையினர் ஆகியோரின் தலைமீது திருத்தந்தை பெனடிக்ட் புனித நீறு பூசி, சிலுவை அடையாளம் வரைந்தார். அவரது தலைமீது கர்தினால் ஒருவர் அவ்வாறே நீறு பூசினார்.
# மோசிகண்ணத்தனார்

மோசி கண்ணத்தனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது நற்றிணை 124  
மோசி என்னும் புலவர் அல்லது பெருமகன் வாழ்ந்த ஊர் கண்ணத்தம். இந்தக் கண்ணத்தத்தில் வாழ்ந்த புலவர் கண்ணத்தனார்.
# மோசிகண்ணத்தனார்

## பாடல் சொல்லும் செய்தி

### அன்றில்

அன்றில் பறவை ஆணும் பெண்ணுமாய் இணைந்தே வாழும். இன்றாலும் அவற்றில் ஒன்று இறந்துவிட்டால் மற்றொன்று அதனை நினைந்து புலம்பிக்கொண்டே உயிர்வாழும்.
# மோசிகண்ணத்தனார்

## பாடல் சொல்லும் செய்தி

### அன்றில்

#### அன்றில் போல் 'புன்கண் வாழ்க்கை' வாழேன்

தலைவன் வராவிட்டால் அவனுக்காக ஏங்கி அழுதுகொண்டே அன்றில் போல வாழ்வது என்பது என்னால் முடியாது. (என் உயிர் போய்விடும்) என்கிறாள் தலைவி.
##### நெய்தல் நிலத்து எற்பாடு பொழுதில் வாழேன்
எக்கர் என்னும் மோட்டுமணலில் அதிரல் பூ உதிரும். ஈங்கைப் பழமும் கொட்டும். இவை இரண்டுமே வெண்முத்துக்கள் கொட்டிக் கிடப்பது போல் உதிர்ந்து கிடக்கும். அவற்றை நவ்வி இனத்து மான் மேயும். இப்படி மேயும் இடம் நெய்தல். மேயும் காலம் எற்பாடு. (பிற்பகல் 2 மணி முதல் 6 தணி வரை)  
இந்த இடத்தில், இந்தக் காலத்தில், நீ இல்லாவிட்டால், தலைவி உயிர்வாழமாட்டாள் என்கிறாள் தோழி. பிரிவு உணர்த்திய தலைவனுக்கு இதனைக் கூறுகிறாள்.